CELEX: 32007D0421
Language: lt
Date: 1181779200000
Title: 2007/421/EB: 2007 m. birželio 14 d. Komisijos sprendimas, panaikinantis Sprendimą 96/587/EB dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo (pranešta dokumentu Nr. C(2007) 2379)   (Tekstas svarbus EEE)

19.6.2007   
            
            
               LT
            
            
               Europos Sąjungos oficialusis leidinys
            
            
               L 157/18
            
         
      KOMISIJOS SPRENDIMAS
   
   2007 m. birželio 14 d.
   panaikinantis Sprendimą 96/587/EB dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo
   (pranešta dokumentu Nr. C(2007) 2379)
   (Tekstas svarbus EEE)
   (2007/421/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1994 m. lapkričio 22 d. Tarybos direktyvą 94/57/EB dėl laivų apžiūros ir tikrinimo organizacijų ir atitinkamos jūrų administracijų veiklos bendrųjų taisyklių ir standartų (1), ypač jos 4 straipsnio 4 dalį,
   kadangi:
   
               (1)
            
            
               Komisijos sprendime (2) išvardytos organizacijos, kurias valstybės narės pripažino pagal Direktyvą 94/57/EB.
            
         
               (2)
            
            
               Organizacijos, kurios 2002 m. sausio 22 d. jau buvo pripažintos pagal minėtą direktyvą, pagal Direktyvos 94/57/EB 4 straipsnio 5 dalį ir toliau laikomos pripažintomis organizacijomis.
            
         
               (3)
            
            
               Graikijos Respublikos laivų registro (3) dalinio pripažinimo galiojimas Komisijos sprendimu 2005/623/EB buvo pratęstas trejiems metams (galiojimo pratęsimas taikomas Graikijai ir Kiprui).
            
         
               (4)
            
            
               Graikijos Respublikos laivų registro dalinio pripažinimo galiojimo pratęsimas Komisijos sprendimu 2006/382/EB (4) pradėtas taikyti Maltai.
            
         
               (5)
            
            
               Komisijos sprendimu 2006/660/EB (5) Bendrijos dalinis pripažinimas trejiems metams buvo suteiktas Lenkijos laivų registrui (dalinis pripažinimas taikomas Čekijos Respublikai, Kiprui, Lietuvai, Maltai, Lenkijai ir Slovakijos Respublikai).
            
         
               (6)
            
            
               Todėl dabar netekęs galios Sprendimas 96/587/EB turėtų būti panaikintas, o pagal Direktyvą 94/57/EB pripažintų organizacijų sąrašas reguliariai turėtų būti skelbiamas Europos Sąjungos oficialiajame leidinyje,
            
         PRIĖMĖ ŠĮ SPRENDIMĄ:
   1 straipsnis
   Sprendimas 96/587/EB panaikinamas.
   2 straipsnis
   Energetikos ir transporto generalinis direktorius Europos Sąjungos oficialiajame leidinyje iki kiekvienų metų liepos 1 d. paskelbia atnaujintą pagal Direktyvą 94/57/EB pripažintų organizacijų sąrašą.
   3 straipsnis
   Šis sprendimas yra skirtas valstybėms narėms.
   
      Priimta Briuselyje, 2007 m. birželio 14 d.
      
         
            Komisijos vardu
         
         Jacques BARROT
         
         
            Pirmininko pavaduotojas
         
      
   
   
      (1)  OL L 319, 1994 12 12, p. 20. Direktyva su paskutiniais pakeitimais, padarytais Europos Parlamento ir Tarybos direktyva 2002/84/EB (OL L 324, 2002 11 29, p. 53).
   
      (2)  OL L 257, 1996 10 10, p. 43. Sprendimas su paskutiniais pakeitimais, padarytais Sprendimu 2002/221/EB (OL L 73, 2002 3 15, p. 30).
   
      (3)  OL L 219, 2005 8 24, p. 43.
   
      (4)  OL L 151, 2006 6 6, p. 31.
   
      (5)  OL L 272, 2006 10 3, p. 17.